 Mudane Wasiir Maxamuud ayaa ka hadlay dareenka Madaxweyne Muuse Biixi ee kulankasi waxaanu yidhi Madaxweynihii cusbaa ee la doortay Mudane Muuse waxa uu Madaxweynaha Jamhuuriyadda Somaliland ku boggaadiyey sidii uu u soo maamulay qarankan mudadii uu odayga u ahaa, wuxuu ku bogaadiyey sidii uu xil-weyn iskaga saaray isla markaana u agaasimay diiwaangalintii, doorashadii iyo culaysyadii faraha badana ee ay lahaydna sidii uu dhabarka ugu ritay, maadaama oo ay ahaayeen laba nin oo aad isu yaqaana wakhti dheerna soo wada qaatay waxa uu xasuusiyey maalmo qadhaadh oo soo wada mareen iyo maalmo macaan oo ay maantu ka mid tahay, isaga oo xusay inay taniba maalin kale tahay aad ayuu madaxweynuhu jiriidka uga qoslay markii uu arimahaa Muuse falan-qaynayey, waxa uu Madaxweynaha ku amaanay inuu yahay hogggamiye nasiib badan oo kaga dagay kursi si Ikhtiyaari ah isaga oo aan la legdin ama doorasho laga adkaan, isaga oo tanaasulay isla markaana xisbigiisii oday u noqday oo dhisay, waxa kale oo uu ku amaanay khilaafaadkii xisbiga KULMIYE dhexmaray sidii uu uga odayeeyey e 